Aftur í ár luttók ALS á tiltakinum Markleys útbúgving, har ung kunna seg um útbúgvingarmøguleikar í Føroyum og úti í heimi. ALS metir tað hava stóran týdning, at ung fáa sær eina útbúgving, tí tað vísir seg, at 80% av teimum, ið fáa útgjald úr ALS-skipanini, bert hava fólkaskúlaprógv. Hetta royndu okkara umboð, Beinta og Vanja, at vísa á, m. a. við sergjørdum t-shirts. Tær býttu eisini út dømi um, hvussu tú kanst skriva eitt CV og eina umsókn.